Dewi Sartika

Si Dewi Sartika (4 Disyembre 1884 – 11 Setyembre 1947) sarong parasurog asin pioneer kan edukasyon para sa mga kababaihan sa Indonesya. Siya an nagmukna kan pinakaenot na eskwelahan para sa mga babae sa Dutch East Indies. Tinawan siya nin onra bilang Pambansang Bayani kan Indonesya kan 1966.

 Biograpiya 
Si Dewi Sartika  namundag sa mga nobleng magurang na Sundanese, si R. Rangga Somanegara asin RA Rajapermas sa Cicalengka kan ika-4 nin Disyembre 1884.   Kan aki pa siya, pagkatapos kan klase parati siyang nagsasagin-sagin na sarong paratukdo mantang nag-aadal kaiba an saiyang mga amigo.   Pagkagadan kan saiyang ama, nag-istar siya sa saiyang tiyo. Nag-ako siya nin edukasyon sa kulturang Sundanese mantang nasa irarom kan saiyang pangataman, mantang an saiyang kaaraman sa kulturang Solnopan ipinasa saiya gikan sa agom nin sarong katabang na residente.  Kan 1899, nagbalyo siya sa Bandung . 

Kan 16 Enero 1904, nagmukna siya nin sarong eskwelahan na an pangaran Sakola Istri sa Pendopo kan Bandung Regency na kan huri ibinalyo sa Jalan Ciguriang asin an pangaran kan eskwelahan binago sa Sekolah Kaoetamaan Isteri (Eskwelahan nin Kahusayan para sa mga Babae) kan 1910.   Kan 1912, igwa nin siyam na Sekolah Kaoetamaan Isteri sa mga syudad o rehensya sa Sulnupan na Java (kabanga kan mga syudad asin rehensya), asin kan 1920 an gabos na syudad asin rehensya igwa nin sarong eskwelahan.  Kan Setyembre 1929, an eskwelahan na ini binago an pangaran kaini na Sekolah Raden Dewi. 

Nagadan siya kan 11 Setyembre 1947 sa Cineam, Tasikmalaya mantang siya nag-eebakwar hale sa Bandung huli sa gera para sa katalingkasan .  

 Pamana 
An saiyang pangaran na Dewi Sartika midbid bilang an tinampo na iyo an lugar kan saiyang eskwelahan, siring man ginagamit sa manlaen-laen na syudad sa Indonesya.    Siya tinawan nin Orden kan Orange-Nassau sa ika-35 anibersaryo ni Sekolah Kaoetamaan Isteri bilang pag-omaw sa saiyang serbisyo sa edukasyon.   Kan 1 Disyembre 1966, naresibe niya an titulong Heroine of the National Movement.  

 Personal na buhay 
Kan 1906, inagom niya si Raden Kanduruhan Agah Soeriawinata, sarong paratukdo sa Sekolah Karang Pamulang. 

 Pag-omaw 
Kan ika-4 nin Disyembre 2016, pigselebrar kan Google an saiyang ika-132 na kumpleanyo sa paagi nin sarong Google Doodle . 

 Toltolan 

 Bibliograpiya